สวัสดีค่ะ รบกวนสอบถามค่ะ คือ ตอนนี้หนูท้องได้เดือนกว่าแล้วค่ะ แต่รู้สึกเหมือนว่ามีลมอยู่ในท้องตลอด รู้สึกอึดอัดมากๆค่ะ เหมือนอยากจะเรอออกมา แต่พอสักพักก็อยากอ้วก พอได้อ้วก ก็ไม่ค่อยมีอะไรออกมาค่ะ อยากทราบว่า แบบนี้ถือว่าปกติของคนตั้งครรภ์หรือเปล่าค่ะ รู้สึกกังวลมากเลยค่ะ ขอบค่ะ
สวัสดีค่ะ อาการอึดอัดท้อง มีลม อยากจะเรอ อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-อาการแพ้ท้อง อาจมีคลื่นไส้ อาเจียน กินได้น้อยลง แต่อาการมักค่อยๆดีขึ้นเมื่อผ่านไตรมาศแรกไป-กล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง การเอี้ยวตัวซึ่งคนในที่ตั้งครรภ์อาจเพิ่มโอกาสการเป็นโรคกรดไหลย้อนขึ้นมาได้เช่นกันแนะนำไปฝากครรภ์กับสูตินรีแพทย์และแจ้งอาการให้แพทย์ทราบเพื่อทำการตรวจร่างกายเพิ่มเติมอีกครั้งค่ะการดูแลตัวเองเบื้องต้นควรดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก